smcproject/ml-wiki-sentences huggingface dataset:
അമേരിക്കൻ ഐക്യനാടുകളിലെ ന്യൂജേഴ്‌സിയിൽ ജനിച്ച മേരി , വളർന്നത് കൊളറാഡോയിലെ കൊളറാഡോ സ്‌പ്രിംഗ്‌സിലാണ് .
1896-ൽ കൊളറാഡോ കോളേജിൽ നിന്നും 1901-ൽ പെൻസിൽവാനിയയിലെ വുമൺസ് മെഡിക്കൽ കോളേജിൽ നിന്നും അവർ ബിരുദം നേടി.
കരിയർ മിഷനറി പ്രവർത്തനവും ക്ഷയരോഗ ക്ലിനിക്കും
വൈദ്യശാസ്ത്ര ബിരുദം പൂർത്തിയാക്കിയ ശേഷം കൊളറാഡോയിൽ മേരി  വൈദ്യശാസ്ത്രം പരിശീലിച്ചു.
1906 മുതൽ 1909 വരെയുള്ള കാലത്ത് പ്രെസ്‌ബിറ്റീരിയൻ മെഡിക്കൽ മിഷനറിയായി ഇന്ത്യയിലെ ലുധിയാനയിലെ വുമൺസ് മെഡിക്കൽ കോളേജിൽ അദ്ധ്യയനം നടത്തുകയം പ്രാക്ടീസ് നടത്തുകയും ചെയ്തു.
മതപരമായ കാരണങ്ങളാൽ പുരുഷ ഡോക്ടർമാരെ കാണാത്ത സ്ത്രീകളെ ഇക്കാലത്ത് അവർ സേവിച്ചു.
ഈ ജോലികളെ അടിസ്ഥാനമാക്കി  ദ മിഷൻ സ്റ്റേഷൻ ആസ് എ സോഷ്യൽ സെറ്റിൽമെന്റ്, ഹോസ്പിറ്റൽ വർക്ക് ഇൻ ഇന്ത്യ, ബേബി ആൻഡ് മദർ വെൽഫെയർ വർക്ക് ഇൻ ഇന്ത്യ തുടങ്ങിയ ലഘുലേഖകൾ അവർ പ്രസിദ്ധീകരിച്ചു .
കൊളറാഡോയിലേയ്ക്കു മടങ്ങിപ്പോയ നോബിൽ, കൊളറാഡോ സ്പ്രിംഗ്സിൽ സ്ഥിരതാമസമാക്കുകയും അവിടെ 1910-കളിൽ സൗജന്യ ക്ഷയരോഗ ക്ലിനിക്കിൽ മെഡിക്കൽ ഡയറക്ടറായി സേവനം നടത്തി.
1911-ൽ ഡെൻവർ, ബോസ്റ്റൺ, ന്യൂയോർക്ക്, വാഷിംഗ്ടൺ എന്നിവയുൾപ്പെടെ വിവിധ നഗരങ്ങളിൽ നടന്ന വുമൺസ് ഫോറിൻ മിഷനറി സൊസൈറ്റി ജൂബിലി ആഘോഷങ്ങളിൽ സംസാരിക്കാൻ ഏർപ്പെടുത്തിയിരുന്ന "ജൂബിലി ട്രൂപ്പ്" എന്ന വിളിപ്പേരുള്ള മറ്റ് വനിതാ മിഷനറി സംഘത്തോടൊപ്പം അവർ പര്യടനം നടത്തി.
1914-ൽ ഡെൻവറിൽ കൊളറാഡോ സ്റ്റേറ്റ് യൂണിയൻ ഓഫ് സ്റ്റുഡന്റ് വോളണ്ടിയർമാരുടെ വാർഷിക സമ്മേളനത്തെ അവർ അഭിസംബോധന ചെയ്തു.
1965-ൽ തന്റെ തൊണ്ണൂറുകളിൽ മേരി  അന്തരിച്ചു.
അവരുടെ ചില പ്രബന്ധങ്ങൾ ഡ്രെക്സൽ യൂണിവേഴ്സിറ്റിയിൽ സൂക്ഷിച്ചിരിക്കുന്നു.
അവലംബം ↑ ↑ ↑ Antonovich, Jacqueline D. "Medical Frontiers: Women Physicians and the Politics and Practice of Medicine in the American West, 1870-1930" (Ph.D. dissertation, University of Michigan 2018): 270-272.
↑ ↑ Antonovich, Jacqueline D. "Medical Frontiers: Women Physicians and the Politics and Practice of Medicine in the American West, 1870-1930" (Ph.D. dissertation, University of Michigan 2018): 270-272.
↑ Witherow, Leah Davis.
"City of Sunshine" Colorado Springs Pioneers Museum.
↑ Augustus, "Woman's Foreign Missionary Jubilee" New-York Observer (April 6, 1911): 424.
↑ Jennie Campbell Douglas, "Foreign Missionary Jubilee: How Washington is Preparing for One" New-York Observer (January 26, 1911): 211.
↑ "The Jubilee Troupe" Life and Light for Woman 41(May 1911): 222.
സരയു മോഹൻ
തെന്നിന്ത്യൻ ചലച്ചിത്ര അഭിനേത്രിയാണ് എറണാകുളം ജില്ലയിലെ തൃപ്പൂണിത്തുറ സ്വദേശിയായ സരയൂ മോഹൻ.
(ജനനം : 10 ജൂലൈ 1989 2006-ൽ ദിലീപ് നായകനായ ചക്കരമുത്ത് എന്ന സിനിമയിലൂടെ വെള്ളിത്തിരയിലെത്തി.
2009-ൽ റിലീസായ കപ്പൽമുതലാളി എന്ന സിനിമയാണ് സരയൂ നായികയായി അഭിനയിച്ച ആദ്യ മലയാള സിനിമ. അഭിനയിച്ച തമിഴ് സിനിമകൾ Kadhalukku Maranamillai (2009) Thee Kulikkum Pachai Maram (2013) Singam 3 (2017) Sagunthlavin Kadhalan (2017) Rajuvukku Check (2020) Yaanai (2022) ജീവിതരേഖ
എറണാകുളം ജില്ലയിലെ തൃപ്പൂണിത്തുറ താലൂക്കിലെ ചോറ്റാനിക്കര ഗ്രാമത്തിൽ മോഹൻ്റെയും ഉമയുടേയും ഏക മകളായി 1989 ജൂലൈ 10ന് ജനനം.
ലേഡി കോൺവെൻ്റ് സ്കൂൾ തോപ്പുംപടി, ജി.വി.എച്ച്.എസ്.എസ് എറണാകുളം എന്നിവിടങ്ങളിൽ നിന്ന് പ്രാഥമിക വിദ്യാഭ്യാസം നേടിയ സരയൂ എറണാകുളം മഹാരാജാസ് കോളേജിൽ നിന്ന് ബിരുദം നേടി.
വേളാങ്കണ്ണി മാതാവ് എന്ന ടെലി-സീരിയലിലൂടെ വെള്ളിത്തിരയിലെത്തിയ സരയൂ 2009-ൽ റിലീസായ കപ്പൽമുതലാളി എന്ന സിനിമയിലൂടെ മലയാള സിനിമയിലെത്തി.
മലയാളത്തിലും തമിഴിലും അഭിനയിക്കുന്ന സരയൂ ടെലിസീരിയലിലും റിയാലിറ്റി ഷോകളിലും നിലവിൽ സജീവ സാന്നിധ്യമാണ്.
2006 ചക്കരമുത്ത്
2008 വെറുതെ ഒരു ഭാര്യ സുൽത്താൻ
2009 കപ്പൽ മുതലാളി മൗനം
2010 ചേകവർ നിഴൽ ഇങ്ങനെയും ഒരാൾ ഫോർ ഫ്രണ്ട്സ് കന്യാകുമാരി എക്സ്പ്രെസ് കരയിലേക്ക് ഒരു കടൽ ദൂരം സഹസ്രം
2011 നാടകമെ ഉലകം ജനപ്രിയൻ നായിക ബോംബെ മിഠായി സ്നേഹാദരം
2012 ഓർക്കുട്ട് ഒരു ഓർമക്കൂട്ട് പത്മശ്രീ ഡോ.സരോജ് കുമാർ ഹസ്ബൻസ് ഇൻ ഗോവ നിദ്ര ഹീറോ ബാങ്കിംഗ് അവേഴ്സ് 10 ടു 4 ഭൂമിയുടെ അവകാശികൾ കർമ്മയോദ്ധ
2013 ഹൗസ്ഫുൾ റേഡിയോ മണി ബാക്ക് പോളിസി ടൂറിസ്റ്റ് ഹോം
2014 തോംസൺ വില്ല കൊന്തയും പൂണുലും ഒന്നും മിണ്ടാതെ വർഷം
2015 നമുക്കൊരെ ആകാശം സാൾട്ട് മാംഗോ ട്രീ എൻ്റെ സിനിമ
2016 എൻ്റെ വെള്ളിത്തൂവൽ
2017 ഷെർലക് ടോംസ് ആകാശമിഠായി
2018 മരുഭൂമിയിലെ മഴത്തുള്ളികൾ ആനക്കള്ളൻ
2019 സൂത്രക്കാരൻ നാൻ പെറ്റ മകൻ കക്ഷി അമ്മിണിപ്പിള്ള ഫാൻസി ഡ്രസ് അപ്പുവിൻ്റെ സത്യാന്വേഷണം
2021 വിധി
2022 ഉല്ലാസം കണ്ണാടി ഖെഡ്ഡ : ദി ട്രാപ്പ്
2023 ഖാലിപേഴ്സ് വിതിൻ സെക്കൻസ് ഉപ്പുമാവ് കുഞ്ഞമ്മിണിസ് ഹോസ്പിറ്റൽ
2024 ത്രയം ടീവി പരമ്പരകൾ മനപ്പൊരുത്തം വേളാങ്കണ്ണി മാതാവ് എങ്ങനെയുണ്ടാശാനേ ഈറൻ നിലാവ് എന്റെ മാതാവ് മറിമായം ഹൃസ്വചിത്രങ്ങൾ പച്ച 2013 കാവലാൾ 2016 അകലെ 2020 ഷകീല 2020 Unknown 2022 ആൽബം മൊഞ്ചുള്ള പൈങ്കിളി കുങ്കുമം Azhagotha Maina Celebrate Happiness അവലംബം
ഡീൻ കുര്യാക്കോസ്
2019 മുതൽ ഇടുക്കിയിൽ നിന്നുള്ള ലോക്സഭാംഗവും യൂത്ത് കോൺഗ്രസിൻ്റെ മുൻ സംസ്ഥാന പ്രസിഡൻറും കേരളത്തിൽ നിന്നുള്ള കോൺഗ്രസിൻ്റെ യുവനേതാവുമാണ് 
അഡ്വ.
ഡീൻ കുര്യാക്കോസ് (ജനനം:27 ജൂൺ 1981) ജീവിത രേഖ
എറണാകുളം ജില്ലയിലെ കോതമംഗലം താലൂക്കിലെ പൈങ്ങോട്ടൂർ പഞ്ചായത്തിൽ എ.എം.കുര്യാക്കോസിൻ്റെയും റോസമ്മയുടേയും മകനായി 1981 ജൂൺ 27ന് ജനിച്ചു.
എം.എ, എൽ.എൽ.ബി.യാണ് വിദ്യാഭ്യാസ യോഗ്യത.
തൊടുപുഴ ന്യൂമാൻ കോളേജ്, മൂലമറ്റം സെൻറ്.
ജോസഫ് കോളേജ്, എം.ജി.യൂണിവേഴ്സിറ്റി കോട്ടയം, കേരള ലോ അക്കാദമി, ലോ കോളേജ് തിരുവനന്തപുരം എന്നിവിടങ്ങളിൽ വിദ്യാഭ്യാസം.
ഒരു അഭിഭാഷകൻ കൂടിയാണ് ഡീൻ കുര്യാക്കോസ് രാഷ്ട്രീയ ജീവിതം
കോൺഗ്രസിൻ്റെ വിദ്യാർത്ഥി സംഘടനയായ കെ.എസ്.യുവിൽ പ്രവർത്തിച്ചാണ് പൊതുരംഗ പ്രവേശനം.
1998-ൽ തൊടുപുഴ ന്യൂമാൻ കോളേജിൽ കെ.എസ്.യുവിൻ്റെ യൂണിറ്റ് സെക്രട്ടറിയായിട്ടാണ് തുടക്കം.
1999-2000 വർഷങ്ങളിൽ കെ.എസ്.യുവിൻ്റെ യൂണിറ്റ് പ്രസിഡൻറായി.
2004 മുതൽ 2007 വരെ കെ.എസ്.യു സംസ്ഥാന ജനറൽ സെക്രട്ടറിയായും 2007 മുതൽ 2009 വരെ കെ.എസ്.യു സംസ്ഥാന വൈസ് പ്രസിഡൻറായും 2009-2010 വർഷങ്ങളിൽ യൂത്ത് കോൺഗ്രസ് സംസ്ഥാന സെക്രട്ടറിയായും പ്രവർത്തിച്ചു.
2010 മുതൽ 2013 വരെ യൂത്ത് കോൺഗ്രസ് ഇടുക്കി ലോക്സഭാ മണ്ഡലം പ്രസിഡൻറായ ഡീൻ
2013 മുതൽ 2020 വരെ യൂത്ത് കോൺഗ്രസ് സംസ്ഥാന പ്രസിഡൻറായിരുന്നു
2014-ലെ ലോക്സഭ തിരഞ്ഞെടുപ്പിൽ ഇടുക്കിയിൽ നിന്ന് മത്സരിച്ചെങ്കിലും ഇടത് സ്വതന്ത്രനായ ജോയ്സ് ജോർജിനോട് പരാജയപ്പെട്ടു
2019-ലെ ലോക്സഭ തിരഞ്ഞെടുപ്പിൽ ജോയ്സ് ജോർജിനെ തോൽപ്പിച്ച് ആദ്യമായി  ലോക്സഭാംഗമായി.
സ്വകാര്യ ജീവിതം ഭാര്യ : ഡോ.നിത പോൾ മക്കൾ : ഒരു ആൺകുട്ടി തിരഞ്ഞെടുപ്പുകൾ തിരഞ്ഞെടുപ്പുകൾ വർഷം മണ്ഡലം വിജയിച്ച സ്ഥാനാർത്ഥി പാർട്ടിയും മുന്നണിയും മുഖ്യ എതിരാളി പാർട്ടിയും മുന്നണിയും രണ്ടാമത്തെ മുഖ്യ എതിരാളി പാർട്ടിയും മുന്നണിയും 2019 ഇടുക്കി ലോകസഭാമണ്ഡലം ഡീൻ കുര്യാക്കോസ് കോൺഗ്രസ് , യു.ഡി.എഫ് 498493 ജോയ്സ് ജോർജ് സ്വതന്ത്ര സ്ഥാനാർത്ഥി , എൽ.ഡി.എഫ്. 327440 ബിജു കൃഷ്ണൻ ബി.ഡി.ജെ.എസ്. , എൻ.ഡി.എ. 78648 2014 ഇടുക്കി ലോകസഭാമണ്ഡലം ജോയ്സ് ജോർജ് സ്വതന്ത്ര സ്ഥാനാർത്ഥി , എൽ.ഡി.എഫ്. ഡീൻ കുര്യാക്കോസ് കോൺഗ്രസ് , യു.ഡി.എഫ് സാബു വർഗീസ് ബി.ജെ.പി. , എൻ.ഡി.എ. അവലംബം പതിനേഴാം ലോകസഭയിൽ കേരളത്തിൽ നിന്നുള്ള അംഗങ്ങൾ രാജ്‌മോഹൻ ഉണ്ണിത്താൻ | കെ. സുധാകരൻ | കെ. മുരളീധരൻ | രാഹുൽ ഗാന്ധി | എം.കെ. രാഘവൻ | പി.കെ. കുഞ്ഞാലിക്കുട്ടി | എം.പി. അബ്ദുസമദ് സമദാനി | ഇ.
മോഡൽ–വ്യൂ–കൺട്രോളർ ഇംഗ്ലീഷ് വിലാസം https://ml.wikipedia.org/wiki/Model%E2%80%93view%E2%80%93controller
മോഡൽ-വ്യൂ-കൺട്രോളറിൻ്റെ (MVC) ഡിസൈൻ പാറ്റേണിൻ്റെ പരസ്പരബന്ധിതമായ മൂന്ന് ഘടകങ്ങൾ ഇവയാണ് : മോഡൽ : ആപ്ലിക്കേഷൻ്റെ ഡാറ്റയും ബിസിനസ് ലോജിക്കും നിയന്ത്രിക്കുന്നു.
ഇത് ഡാറ്റാബേസുമായി സംവദിക്കുകയും ഡാറ്റയുമായി ബന്ധപ്പെട്ട പ്രവർത്തനം കൈകാര്യം ചെയ്യുകയും ചെയ്യുന്നു.
വ്യൂ : ഡാറ്റയും യൂസർ ഇൻ്റർഫേസും പ്രദർശിപ്പിക്കുന്നു.
മോഡലിൻ്റെ ഡാറ്റ ഉപയോക്താവിന് വായിക്കാവുന്നതും സംവേദനാത്മകവുമായ ഫോർമാറ്റിൽ അവതരിപ്പിക്കുക എന്നത് ഇതിന്റെ ഉത്തരവാദിത്വമാണ്.
കൺട്രോളർ : യൂസർ ഇൻപുട്ട് കൈകാര്യം ചെയ്യുന്നു, മോഡലുമായി സംവദിക്കുന്നു, വ്യൂ അപ്ഡേറ്റ് ചെയ്യുന്നു.
ഇത് മൂലം ആപ്ലിക്കേഷൻ്റെ ഒഴുക്ക് നിയന്ത്രിക്കുകയും ഉപയോക്താക്കളിൽ നിന്ന് ഇൻപുട്ട് എടുക്കുകയും മോഡലിന് നിർദ്ദേശം നൽകുകയും ആ ഇൻപുട്ടിനെ അടിസ്ഥാനമാക്കിയുള്ള പ്രവർത്തനങ്ങൾ നടത്തുകയും ചെയ്യുന്നു .
ഡെസ്‌ക്‌ടോപ്പ് ആപ്പുകൾക്കാണ് ഈ ഡിസൈൻ പാറ്റേൺ ആദ്യം ഉപയോഗിച്ചത് എന്നാൽ ഇപ്പോൾ വെബ് ഡെവലപ്‌മെൻ്റിൽ ഇത് സാധാരണമാണ്.
ലാറവേൽ , ജാങ്കോ(Django) , റൂബി ഓൺ റെയിൽസ് തുടങ്ങിയ ജനപ്രിയ ചട്ടക്കൂടുകൾ കോഡിംഗ് കൂടുതൽ സംഘടിതവും കാര്യക്ഷമവുമാക്കാൻ എംവിസി ഉപയോഗിക്കുന്നു .
സോഫ്റ്റ്‌വെയറിനെ മൂന്ന് ഭാഗങ്ങളായി വിഭജിക്കുന്നതിനുള്ള ആദ്യകാല രീതിയായിരുന്നു എംവിസി(മോഡൽ-വ്യൂ-കൺട്രോളർ): ഡാറ്റ കൈകാര്യം ചെയ്യുക (മോഡൽ), യൂസർ ഇൻ്റർഫേസ് കാണിക്കുക (വ്യൂ), ഉപയോക്തൃ പ്രവർത്തനങ്ങൾ പ്രോസസ്സ് ചെയ്യുക (കൺട്രോളർ).
ആദ്യകാല ഗ്രാഫിക്കൽ യൂസർ ഇൻ്റർഫേസുകൾ നിർമ്മിക്കുന്നതിനും നിയന്ത്രിക്കുന്നതിനും ഇത് സഹായിച്ചു.
എംവിസിയുടെ ഓരോ ഭാഗത്തിനും വ്യക്തമായ പങ്കുണ്ട് ഇത് മൂലം സോഫ്റ്റ്വയറിനെക്കുറിച്ച് കൃത്യമായി മനസ്സിലാക്കുന്നതിന് സഹായിക്കുന്നു .
1970-കളുടെ അവസാനത്തിൽ സെറോക്‌സ് പാർക്കിൽ സ്മോൾടോക് -79 പ്രോജക്ടിനായി ജോലി ചെയ്യുന്നതിനിടെയാണ് ട്രിഗ്‌വ് റീൻസ്‌കാഗ് എംവിസി പാറ്റേൺ സൃഷ്ടിച്ചത്.
ധാരാളം ഡാറ്റ ഉപയോഗിച്ച് ഉപയോക്താക്കൾക്ക് പ്രോഗ്രാമുകൾ ഓർഗനൈസുചെയ്യുന്നതിനുള്ള ഒരു ലളിതമായ മാർഗം കണ്ടെത്തണമെന്ന് അദ്ദേഹം ആഗ്രഹിച്ചു.
അദ്ദേഹത്തിൻ്റെ ആദ്യ രൂപകൽപ്പനയ്ക്ക് നാല് ഭാഗങ്ങൾ ഉണ്ടായിരുന്നു: മോഡൽ, വ്യൂ, തിങ്, എഡിറ്റർ.
മറ്റ് ഡെവലപ്പർമാരുമായി സംസാരിച്ചതിന് ശേഷം, നമ്മൾ ഇന്ന് ഉപയോഗിക്കുന്ന മോഡൽ-വ്യൂ-കൺട്രോളർ ഘടനയിലേക്ക് അവർ അതിനെ മാറ്റി .
എംവിസി ഡിസൈനിൽ, മോഡൽ പ്രോഗ്രാമിൻ്റെ ഡാറ്റ കൈകാര്യം ചെയ്യുന്നു, അതേസമയം വ്യൂ ആ ഡാറ്റ ഉപയോക്താവിന് കാണിച്ച് കൊടുക്കുകയും ഉപയോക്തൃ പ്രവർത്തനങ്ങൾ മോഡലിലേക്ക് തിരികെ അയയ്ക്കുകയും ചെയ്യുന്നു.
കൺട്രോളർ സ്‌ക്രീനിൽ ഒന്നിലധികം കാഴ്‌ചകൾ(views) ഓർഗനൈസ് ചെയ്യുകയും യൂസർ ഇൻപുട്ട് നിയന്ത്രിക്കുകയും ചെയ്യുന്നു, അത് ശരിയായ സ്ഥലത്തേക്ക് അയയ്‌ക്കുന്നുവെന്ന് ഉറപ്പാക്കുന്നു.
കൂടാതെ, കാഴ്‌ചകൾ പരിഷ്‌ക്കരിക്കുന്നതിന് ഉപയോഗിക്കുന്ന ഒരു പ്രത്യേക തരം കൺട്രോളറാണ് എഡിറ്റർ.
ഡാറ്റ, ഡിസ്പ്ലേ, ഉപയോക്താവിന്റെ ഇടപെടലുകൾ എന്നിവ വേർതിരിച്ച് പ്രോഗ്രാം ഓർഗനൈസുചെയ്യാൻ ഈ ഘടന സഹായിക്കുന്നു.
സ്മോൾടോക്ക്-80-ൽ, എംവിസി സിസ്റ്റം മെച്ചപ്പെടുത്തിയ സോഫ്റ്റ്വയർ വെർഷനാണ്.
ബട്ടണുകൾ പോലെയുള്ള സാധാരണ വിജറ്റുകൾക്കുള്ള റെഡിമെയ്ഡ് പതിപ്പുകൾക്കൊപ്പം വ്യൂ, കൺട്രോളർ എന്നിവയ്‌ക്കായുള്ള ടെംപ്ലേറ്റുകൾ ഇത് നൽകുന്നു.
വ്യൂ ഉപയോക്താക്കൾക്ക് വിവരങ്ങൾ എന്തൊക്കെയാണെന്ന് കാണിക്കുന്നു, ഒപ്പം കൺട്രോളർ ഉപയോക്താക്കളെ അതുമായി സംവദിക്കാൻ അനുവദിക്കുന്നു.
വ്യൂ ഒരു മോഡ(ഡാറ്റ)ലേക്ക് ലിങ്ക് ചെയ്‌തിരിക്കുന്നു, എന്നാൽ ആ മോഡൽ എങ്ങനെയായിരിക്കുമെന്ന് പ്രോഗ്രാമർമാർ തീരുമാനിക്കുന്നു.
സ്മോൾടോക്ക്-80-ൽ ഒരു എംവിസി ഇൻസ്പെക്ടർ ഉൾപ്പെടുന്നു, ഇത് എളുപ്പത്തിൽ മനസ്സിലാക്കുന്നതിനായി ഡവലപ്പർമാരെ മോഡൽ, വ്യൂ, കൺട്രോളർ എന്നിവ ഒരുമിച്ച് കാണാൻ അനുവദിക്കുന്ന ഒരു ടൂളാണ് .
1988-ൽ, സെറോക്സ് പാർക്കിൽ നിന്നുള്ള രണ്ട് മുൻ ജീവനക്കാർ ദി ജേണൽ ഓഫ് ഒബ്ജക്റ്റ് ടെക്നോളജി(JOT)-യിൽ ഒരു ലേഖനം എഴുതി, അത് സ്മോൾടോക്ക്-80 ഡെവലപ്പർമാർക്കുള്ള ഒരു പ്രോഗ്രാമിംഗ് ശൈലിയും മെത്തഡോളജിയുമായി എംവിസിയെ അവതരിപ്പിച്ചു.
അവരുടെ പതിപ്പ് യഥാർത്ഥ ആശയത്തിൽ നിന്ന് വ്യത്യസ്തമായിരുന്നു.
അവരുടെ എംവിസി പതിപ്പിൽ, സ്‌ക്രീനിൽ എല്ലാം കാണിക്കുന്നതിന് വ്യൂ ഉപയോഗിക്കുന്നു, കൂടാതെ ഉപയോക്തൃ പ്രവർത്തനങ്ങൾ കൈകാര്യം ചെയ്യുന്നതിന് കൺട്രോളർ തിരശ്ശീലയ്ക്ക് പിന്നിൽ പ്രവർത്തിച്ചു.
കൺട്രോളർ ഒന്നോ അതിലധികമോ വ്യൂകൾ കൈകാര്യം ചെയ്യുകയും എല്ലാം സുഗമമായി നടക്കുന്നുണ്ടെന്ന് ഉറപ്പാക്കാൻ ഒരൊറ്റ മോഡൽ (ഡാറ്റ) ഉപയോഗിച്ച് പ്രവർത്തിക്കുകയും ചെയ്തു .
എംവിസി പാറ്റേൺ (മോഡൽ–വ്യൂ–കൺട്രോളർ) കാലക്രമേണ മാറി, ഇത് എച്ച്എംവിസി (ഹൈരാർക്കിക്കൽ എംവിസി), എംവിഎ (മോഡൽ–വ്യൂ–അഡാപ്റ്റർ), എംവിപി (മോഡൽ–വ്യൂ–പ്രസൻ്റർ), എംവിവിഎം (മോഡൽ–വ്യൂ–വ്യൂമോഡൽ) എന്നിങ്ങനെയുള്ള പുതിയ പതിപ്പുകളിലേക്ക് നയിച്ചു.
ഒരേ അടിസ്ഥാന എംവിസി ആശയം ഉപയോഗിക്കുന്നതിനുള്ള വ്യത്യസ്ത വഴികൾ മാത്രമാണിത്, എന്നാൽ അവ വ്യത്യസ്ത തരത്തിലുള്ള പ്രോഗ്രാമുകൾക്കും സാഹചര്യങ്ങൾക്കും അനുയോജ്യമാണ് .
1996-ൽ നെക്സ്റ്റ്(NeXT) വെബ്ഒബജക്ട്സ്(WebObjects) അവതരിപ്പിച്ചതിനുശേഷം എംവിസി (മോഡൽ-വ്യൂ-കൺട്രോളർ) പാറ്റേൺ വെബ് ആപ്ലിക്കേഷനുകളിൽ കൂടുതൽ വ്യാപകമായി ഉപയോഗിച്ചു.
വെബ്ഒബജക്ട്സ് പിന്നീട് ജാവയിലേക്ക് പോർട്ട് ചെയ്തപ്പോൾ, അത് ജാവ ഡെവലപ്പർമാർക്കിടയിൽ എംവിസിയെ ജനപ്രിയമാക്കി.
സ്പ്രിംഗ് (2002-ൽ പുറത്തിറങ്ങി) പോലുള്ള ചട്ടക്കൂടുകൾ ജാവയും എംവിസിയും തമ്മിലുള്ള ബന്ധം കൂടുതൽ ശക്തിപ്പെടുത്തി.
മാർട്ടിൻ ഫൗളർ എംവിസിയെ വിശദീകരിച്ചു: ഒരു ഉപയോക്താവ് ഒരു അഭ്യർത്ഥന നടത്തുമ്പോൾ, കൺട്രോളർ അത് നേടുകയും, മോഡൽ (ഡാറ്റ കൈകാര്യം ചെയ്യുന്ന) എന്തുചെയ്യണമെന്ന് ചോദിക്കുകയും തുടർന്ന് റിസൾട്ട് ഇതിലേക്ക് അയയ്ക്കുകയും ചെയ്യുന്നു.
വ്യൂ (ഇത് ഉപയോക്താവിന് വിവരങ്ങൾ കാണിക്കുന്നു).
ഈ രീതിയിൽ, ഓരോ ഭാഗത്തിനും അതിൻ്റേതായ ജോലിയുണ്ട്, കാര്യങ്ങൾ ചിട്ടയോടെ നിലനിൽക്കുകയും ചെയ്യുന്നു.
ലളിതമായി പറഞ്ഞാൽ, റൂബി ഓൺ റെയിൽസ് ഇതുപോലെയാണ് പ്രവർത്തിക്കുന്നത്: നിങ്ങൾ ഒരു വെബ് പേജിൽ എന്തെങ്കിലും ക്ലിക്ക് ചെയ്യുമ്പോൾ (വ്യൂ), അത് സെർവറിലേക്ക് ഒരു അഭ്യർത്ഥന അയയ്‌ക്കുന്നു.
സെർവറിന് ഒരു കൺട്രോളർ ഉണ്ട്, അത് മോഡലിൽ നിന്ന് ആവശ്യമായ ഡാറ്റ കണ്ടെത്തുകയും വെബ് പേജിൽ കാണിക്കുന്നതിനായി ആ വിവരങ്ങൾ തിരികെ അയക്കുകയും ചെയ്യുന്നു.
ഇത് എല്ലാം ഓർഗനൈസുചെയ്‌ത് കൈകാര്യം ചെയ്യാൻ എളുപ്പമാക്കുന്നു .
ജാംഗോ ഫ്രെയിംവർക്കിൽ (ജൂലൈ 2005-ൽ രൂപംകൊണ്ടു, പൈത്തൺ പ്രോഗ്രാമിംഗ് ഭാഷയിൽ പ്രോഗ്രാം തയ്യാറാക്കുന്നു), വ്യൂ മോഡലിൽ (ഡാറ്റാബേസ് കൈകാര്യം ചെയ്യുന്ന) നിന്ന് ഡാറ്റ നേടുന്നു, തുടർന്ന് ആ ഡാറ്റ ഒരു ടെംപ്ലേറ്റിലേക്ക് കൈമാറുന്നു.
ഒരു വെബ്‌പേജ് പോലെ ഉപയോക്താവിന് വിവരങ്ങൾ പ്രദർശിപ്പിക്കുന്നത് ടെംപ്ലേറ്റ് ആണ്.
ഈ സമീപനത്തെ "മോഡൽ-ടെംപ്ലേറ്റ്-വ്യൂ" (MTV) എന്ന് വിളിക്കുന്നു, എന്നാൽ എംവിസി പാറ്റേണിന് സമാനമായി പ്രവർത്തിക്കുന്നു .
റെയിൽസും ജാങ്കോയും വെബ് ഡെവലപ്‌മെൻ്റ് വേഗത്തിലും കാര്യക്ഷമമായും പ്രവർത്തിക്കുന്നതിൽ ശ്രദ്ധ കേന്ദ്രീകരിച്ചു, ഡെവലപ്പർമാരെ വേഗത്തിൽ ആപ്ലിക്കേഷനുകൾ സൃഷ്ടിക്കാൻ അനുവദിക്കുന്നു.
ഇത് എംവിസി പാറ്റേണിൻ്റെ ഉപയോഗം വൻകിട കമ്പനികൾക്കപ്പുറത്തേക്കും ചെറിയ പ്രോജക്ടുകളിലേക്കും സ്റ്റാർട്ടപ്പുകളിലേക്കും വ്യാപിപ്പിക്കാൻ സഹായിച്ചു.
അവലംബം ↑ ↑ ↑ Burbeck (1992): "... the user input, the modeling of the external world, and the visual feedback to the user are explicitly separated and handled by three types of object."
↑ ↑ Model–View–Controller History .
C2.com (2012-05-11).
↑ Notes and Historical documents from Trygve Reenskaug, inventor of MVC.
↑ "A note on DynaBook requirements", Trygve Reenskaug, 22 March 1979, SysReq.pdf .
↑ ↑ ↑ Also published as " A Description of the Model–View–Controller User Interface Paradigm in the Smalltalk-80 System " (Report), ParcPlace Systems; Retrieved 2012-06-05.
↑ The evolution of MVC and other UI architectures from Martin Fowler.
മോണ എൽത്താഹെ
ന്യൂയോർക്ക് നഗരത്തിലെ ഒരു സ്വതന്ത്ര മാധ്യമപ്രവർത്തക, സോഷ്യൽ കമന്റേറ്റർ എന്നീ നിലകളിൽ പ്രശസ്തയാണ് മോണ എൽത്താഹെ .
ഈജിപ്ത്, ഇസ്ലാമിക് ലോകം തുടങ്ങിയ ലോകവ്യാപകമായ പ്രസിദ്ധീകരണങ്ങളിൽ സ്ത്രീകൾക്കായുള്ള ലേഖനങ്ങളും മുസ്ലിം രാഷ്ട്രീയവും സാമൂഹ്യവുമായ വിഷയങ്ങൾ ഉൾക്കൊള്ളുന്ന ലേഖനങ്ങളും അവർ എഴുതിയിട്ടുണ്ട്.
ദി വാഷിംഗ്ടൺ പോസ്റ്റ്, ദി ന്യൂയോർക്ക് ടൈംസ്, ക്രിസ്റ്റ്യൻ സയൻസ് മോണിറ്റർ, മിയാമി ഹെറാൾഡ് എന്നിവടങ്ങളിലെല്ലാം അവരുടെ  കൃതികൾ  പ്രദർശിപ്പിച്ചിട്ടുണ്ട്.
ഈജിപ്തിലെ പോർട്ട് സൈഡിൽ ജനിച്ചു.
പതിനഞ്ചു വയസ്സുള്ളപ്പോൾ അവരുടെ കുടുംബം യുകെയിലേക്കും, പതിനഞ്ചു വയസ്സുള്ളപ്പോൾ സൌദി അറേബ്യയിലേക്കും പോയി.
1990 ൽ കെയ്റോയിൽ അമേരിക്കൻ സർവ്വകലാശാലയിൽ നിന്ന് ബിരുദം നേടി.
മാസ് കമ്മ്യൂണിക്കേഷനിൽ മാസ്റ്റേഴ്സ് ബിരുദം നേടി.
പ്രധാന പുരസ്കാരങ്ങൾ 2005 - മുസ്ലീം പുരോഗമനത്തിനായുള്ള അമേരിക്കൻ സൊസൈറ്റി ദിനംപ്രതി മുസ്ലീം നേതാവ് 2006 - കൈറോവിലെ അമേരിക്കൻ സർവകലാശാലയിൽ വിസിറ്റിംഗ് പ്രൊഫസ്സർ 2006 - കട്ടിംഗ് എഡ്ജ് പ്രൈസ്, മിഡ്സ്റ്റോട്ടിലെ നൂറാം സെഞ്ച്വറി ഫൗണ്ടേഷൻ മുഖാന്തരം ശ്രദ്ധേയമായ സംഭാവനകൾക്ക് 2009 - മാധ്യമ സ്വാതന്ത്ര്യം വേണ്ടി സമീർ കഷിര് അവാർഡ് അഭിപ്രായ എഴുത്തുകൾ കൊണ്ടു വേണ്ടി, യൂറോപ്യൻ കമ്മീഷൻ 2010 - ജേണലിസം, അന്ന ലിൻഡ് ഫൗണ്ടേഷന്റെ ഔപചാരിക സംഭാവനയ്ക്കുള്ള പ്രത്യേക സമ്മാനം 2012 - നമ്പർ 258, ഊർജ്ജ 500 ൽ 2012 , അറേബ്യൻ ബിസിനസ് 2012 - നമ്പർ 30, 2012 ൽ അറേബ്യൻ ബിസിനസ് "100 ഏറ്റവും ശക്തമായ അറബ് സ്ത്രീകൾ" 2014 - വനിത മാധ്യമ മാധ്യമം പവർ പുരസ്കാരം സംസാരിക്കുന്നു See also
അവലംബം ↑ ↑ {{ cite news }} : Empty citation ( help ) ↑ 1 2 {{ cite news }} : Empty citation ( help ) ↑ ↑ ↑ {{ cite news }} : Empty citation ( help ) ↑ ↑ ↑ The Women’s Media Center Announces The 2015 Women’s Media Awards Honorees Archived 2017-06-08 at the Wayback Machine ആർക്കൈവ് കോപ്പി വേ ബാക്ക് യന്ത്രത്തിൽ നിന്നും Women's Media Center  website
വാത്ത
അനാറ്റിഡേ കുടുംബത്തിൽ ഉൾപ്പെടുന്ന ഒരിനം പക്ഷിയാണ് വാത്ത അഥവാ വാത്ത് .
ഇംഗ്ലീഷിൽ ഗൂസ് എന്നു പറയും.
ഏഷ്യയുടെ തനത് വാത്തയുടെ ശാസ്ത്രനാമം ആൻസെർ  ഇൻഡിക്കസ് .
താറാവ് , അരയന്നം എന്നിവയാണ് ഈ കുടുംബത്തിലുള്ള മറ്റ് പക്ഷികൾ.
പ്രധാനമായും രണ്ടു തരത്തിലുള്ള വാത്തകളാണ് കേരളത്തിൽ കാണപ്പെടുന്നത്.
വെള്ള നിറത്തിലുള്ള വാത്തകളും ചാര നിറത്തിലുള്ള ചൈനീസ് വാത്തകളും ആണ്  കേരളത്തിൽ ഈ സംരംഭത്തിൽ ഏർപെട്ടവരുടെ ഇഷ്ടയിനങ്ങൾ.
ഇറച്ചിയുടെ തൂക്കത്തിന്റെ കാര്യത്തിൽ ചൈനീസ് വാത്തകൾ മറ്റുളവയെക്കാൾ മുൻപന്തിയിലാണ്.
കോഴിയെക്കാളും താറാവിനേക്കാളും രോഗപ്രതിരോധശേഷി കൂടുതലാണ് ഇവയ്ക്ക്.
എന്നിരുന്നാലും കോക്‌സീഡിയോസിസ്, സാൽമൊണെല്ലോസിസ്, കോളറ, പാർവോ (ഇതിന് മാത്രം മരുന്നോ വാക്‌സിനോ ഇല്ല) മുതലായ കുടൽ സംബന്ധമായ രോഗങ്ങൾ പിടിപെടാം.
വിരബാധയും വിറ്റാമിന്റെ കുറവും തടയുന്നതിന്‌ മരുന്ന് ആവശ്യമാണ്.
വൃത്തിയും, വെടിപ്പും വാത്തകൾക്ക് നിർബന്ധമാണ്.
വാത്തകളിൽ പൂവനെയും പെടയെയും തിരിച്ചറിയാൻ എളുപ്പമാണ്.
പൂവന്റെ ചുണ്ടിന്റെ മുകളിൽ ഒരു മുഴ പോലെ കാണാം.
പിടക്കു അത്തരം ഒരു സവിശേഷത ഇല്ല.
പരസ്പരം പരിചിതരാകാതെ വാത്തകൾ ഇണചേരാറില്ല, മാത്രമല്ല വെള്ളത്തിലാണ് ഇവ ഇണ ചേരുന്നത്.
ഇവയുടെ ശരീത്തിനു ഭാരം കൂടുതലായതിനാൽ ശരിയായ ബ്രീഡിങ് വെള്ളത്തിലെ  സാധ്യമാകുകയുള്ളൂ.
ഒരു സീസണിൽ പരമാവധി 30 മുട്ടകൾ ലഭിക്കും.
മുട്ടയിടൽ കാലയളവിന് 130 ദിവസത്തോളം ദൈർഘ്യമുണ്ടാകും.
പരമാവധി 13 മുട്ടകൾക്ക് മാത്രമേ വാത്തകൾ അട ഇരിക്കാറുള്ളു.
ശരാശരി ഒന്നര വയസ്സിനുള്ളിൽ തന്നെ വാത്തകൾ പ്രായപൂർത്തിയാകും.
ഏകദേശം 30 വർഷമാണ് വാത്തയുടെ ജീവിതചക്രം.
12 വർഷം വരെ എങ്കിലും ഇവയെ ബ്രീഡിങ്ങിനായി ഉപയോഗപ്പെടുത്താം.
ചില രാജ്യങ്ങളിൽ ജയിലുകളിൽ വാത്തകളെ കാവൽ ജോലികൾക്കുമായി ഉപയോഗിക്കാറുണ്ട്, കാരണം ശബ്ദകോലാഹലങ്ങളുടെ മുന്നറിയിപ്പ് കൊടുക്കുവാൻ ഇവർ പ്രാപ്തരാണ്.
കഴുത്തിലെ തൂവലുകൾ വിറപ്പിച്ചാണ് ഇവ ദേഷ്യം പ്രകടിപ്പിക്കുക.
പ്രധാനമായും വാത്തകളെ വിൽപ്പനക്കൊരുക്കുന്ന രണ്ടു സർക്കാർ സ്ഥാപനങ്ങൾ ആണ് കേരളത്തിലുള്ളത്, ഒന്ന് മണ്ണുത്തി വെറ്ററിനറി ഹാച്ചറിയും രണ്ടാമത്തേത് പൂക്കോട് പൗൾട്രി ഫാമിംഗും ആണ്.
വാത്ത് ഇനങ്ങൾ ചിത്രശാ‍ല വാത്തകൾ വാത്ത കേരളത്തിൽ നിന്ന് വാത്തക്കൂട്ടം ഇരതേടുന്നു വെള്ളനിറത്തിലുള്ള താറാവ്.
പ്രാദേശികമായി വാത്ത എന്ന പേരിലും ഇവ  അറിയപ്പെടുന്നു വാത്തകൾ- കുവൈറ്റിലെ ഫയിലക്ക ദ്വീപിൽ ബോസ്റ്റണിനു സമീപം ചാൾസ് നദിയിൽ.
വാത്ത - സമീപദൃശ്യം ആധാരങ്ങൾ Carboneras, Carles (1992): Family Anatidae (Ducks, Geese and Swans).
In: del Hoyo, Josep; Elliott, Andrew Sargatal, Jordi (eds.) : Handbook of Birds of the World (Volume 1: Ostrich to Ducks): 536-629, plates 40-50.
ISBN 84-87334-10-5 Crystal, David (1998): The Cambridge Encyclopedia of Language (Paperback) ISBN 0-521-55967-7 Terres, John K. National Audubon Society (1991): The Audubon Society Encyclopedia of North American Birds .
Wings Books, New York.
Reprint of 1980 edition.
ISBN 0-517-03288-0 ബാഹ്യകണ്ണികൾ ↑ വാത്ത് ഇനങ്ങൾ വിക്കിസ്പീഷിസിൽ Anser എന്നതുമായി ബന്ധപ്പെട്ട കൂടുതൽ വിവരങ്ങൾ ലഭ്യമാണ്.
Goose videos on the Internet Bird Collection
മോസ്കോ ഇംഗ്ലീഷ് വിലാസം https://ml.wikipedia.org/wiki/Moscow
റഷ്യൻ ഫെഡറേഷന്റെ തലസ്ഥാന നഗരവും, റഷ്യയിലെ ഏറ്റവും വലിയ നഗരവും ആണ് മോസ്കോ ( Russian : Москва́ IPA : [mɐˈskva] ( സഹായം · വിവരണം ) ).
റഷ്യയിലേ മാത്രമല്ല, യൂറോപ്പിലെ തന്നെ ഏറ്റവും വലിയതും, ലോകത്തിലെ മെട്രോപോളിറ്റൻ സിറ്റികളിൽ ഏറ്റവും വലിയതും മോസ്കോ തന്നെയാണ്.
ചരിത്രപരമായി, ചക്രവർത്തി ഭരണകാലത്തും, പിന്നീട് സോവിയറ്റ് യൂണിയൻ രൂപവത്കരിച്ചപ്പോഴും, മോസ്കോ തന്നെയായിരുന്നു രാജ്യത്തിന്റെ തലസ്ഥാനം.
മോസ്കോയാണ് റഷ്യയുടെ രാഷ്ട്രീയ,വാണിജ്യ,സാമ്പത്തീക,വിദ്യാഭ്യാസ കേന്ദ്രം.
മോസ്കവ്  ( Russian : гра́д Моско́в ), നദിക്കരികിൽ സ്ഥിതി ചെയ്യുന്നതിനാലാണ് മോസ്കോ എന്ന പേരുണ്ടായത്.
മോസ്കവ് എന്ന വാക്കിന്റെ ഉദ്ഭവം അറിയില്ലെങ്കിലും, അതേപറ്റി പല അഭിപ്രായങ്ങളും ഉണ്ട്.
1147-ൽ യൂറി ഡോൾഗോർകി, നെ‌വ്‌ഗൊരോഡ് സെവെസ്‌കി രാജകുമാരനോട് മോസ്കോയിലേക്ക് വരാനായി ആവശ്യപ്പെടുന്നതാണ് മോസ്കോ  എന്ന പേർ ആദ്യമായി പരാമർശിക്കപ്പെടുന്നതെന്ന് കരുതപ്പെടുന്നു
ഒൻപത് വർഷങ്ങൾക്ക് ശേഷം 1156-ൽ, വികസിച്ചുവരുന്ന ഈ പ്രദേശത്തിനുചുറ്റും, തടി കൊണ്ട് ഒരു ചുറ്റുമതിൽ (ക്രെംലിൻ)കെട്ടാൻ യൂറി ഡോൾഗോർകി  ഉത്തരവിട്ടു 1237–1238 മംഗോളിയർ ഈ പ്രദേശത്തെ ആക്രമിച്ച് നിവാസികളെ കൊന്നൊടുക്കി തീവച്ചു.
പിന്നീട് പുനർനിർമ്മിക്കപ്പെട്ട മോസ്കോ 1327-ൽ വ്ലാഡിമിർ സുസ്ദാലിന്റെ തലസ്ഥാനമായി.
വോൾഗ നദിയുടെ സാമീപ്യം മോസ്കോവിന്റെ പടിപടിയായുള്ള വികസനത്തിന് സഹായിച്ചു.
ഗ്രാന്റ് ഡച്ചി ഒഫ് മോസ്കോ എന്നറിയപ്പെട്ടിരുന്ന ഇവിടം റഷ്യയുടെ നാനാഭാഗങ്ങളിൽനിന്നുമുള്ള ആൾക്കാരെ ആകർഷിച്ചു.
അവലംബം ↑ Президент Российской Федерации.
1 2 ↑ 1 2 ↑ ↑ ↑ The density value was calculated by dividing the population reported by the 2010 Census by the area shown in the "Area" field.
പുറത്തേക്കുള്ള കണ്ണികൾ Moscow വിക്കിപീഡിയയുടെ സഹോദര സംരംഭങ്ങളിൽ നിർവചനങ്ങൾ വിക്കിനിഘണ്ടുവിൽനിന്ന് മീഡിയ വിക്കിമീഡിയ കോമൺസിൽനിന്ന് വാർത്തകൾ വിക്കിന്യൂസിൽനിന്ന് ഉദ്ധരണികൾ വിക്കിക്വോട്ട്സിൽനിന്ന് ഗ്രന്ഥങ്ങൾ വിക്കിസോഴ്സിൽനിന്ന് പാഠപുസ്തകങ്ങൾ വിക്കിബുക്സിൽനിന്ന് പഠനസഹായികൾ വിക്കിവാഴ്സിറ്റിയിൽനിന്ന് വിക്കിവാർത്തകളിൽ ബന്ധപ്പെട്ട വാർത്തയുണ്ട്: Power crisis in Moscow and central Russia largest ever recorded
വിക്കിവൊയേജിൽ നിന്നുള്ള മോസ്കോ യാത്രാ സഹായി smartmoscow.com - independent, detailed guide White Pages of Moscow (in Russian) Website of Modern Moscow Moscow.
Info Archived 2008-09-13 at the Wayback Machine Moscow Forum Moscow Information Archived 2008-05-09 at the Wayback Machine Travel guide to Moscow Weather in Moscow - moscow.the.by.
ഒഫീഷ്യൽ സൈറ്റുകൾ Committee for Tourism of Moscow City Government Archived 2008-04-02 at the Wayback Machine Official Moscow Administration Site Archived 2011-02-25 at the Wayback Machine (in Russian) വാർത്തയിൽ The Moscow Times - Moscow's leading English-language newspaper The Moscow News - one of Moscow's oldest English-language newspapers Russia Profile - In-depth coverage of international, political, business and cultural events in Russia (in English) കാലാവസ്ഥ Historical weather records for Moscow Weather of Moscow, 6 days — moscow.the.by ഭൂപടം 360 Panorama Guide to Moscow (in English) (in Russian) ചിത്രങ്ങളും വീഡിയോയും Photos of disappearing Moscow Moscow House of Photography Archived 2006-08-04 at the Wayback Machine Some images from Ukraina Hotel (plus maps from area around the hotel) Christmas Moscow.
Photo gallery Sights of Moscow, photographs Archived 2008-10-17 at the Wayback Machine Photogallery of Moscow Moscow Photo Martin Cruz Smith "Moscow never sleeps" National Geographic Magazine August 2008 link
മോർഗൗസ് ഇംഗ്ലീഷ് വിലാസം https://ml.wikipedia.org/wiki/Morgause
ആർതറിയൻ ഇതിഹാസത്തിലെ ഒരു കഥാപാത്രമായ ഓർക്ക്നി രാജ്ഞിയുടെ ഒരു ജനപ്രിയ വകഭേദമാണ് മോർഗൗസ് .
അവർ ആർതർ രാജാവിൻ്റെയും അദ്ദേഹത്തിൻ്റെ പതനത്തിൻ്റെയും കഥയിലെ പ്രധാന  കഥാപാത്രങ്ങളായ ഗവയ്ൻ്റെയും മോർഡ്രെഡിൻ്റെയും അമ്മയാണ്.
ആ കഥാപാത്രം മറ്റ് പല പേരുകളിലും അറിയപ്പെടുന്നു.
ആദ്യകാല ഗ്രന്ഥങ്ങളിൽ മോർഡ്രെഡിൻ്റെ പിതാവ് മോർഗൗസിന്റെ ഭർത്താവ് ലോട്ട് ഓർക്ക്‌നിയിലെ രാജാവാണ്.
തോമസ് മലോറിയുടെ സെമിനൽ ലെ മോർട്ടെ ഡി ആർതർ ഉൾപ്പെടെയുള്ള പിന്നീടുള്ള പതിപ്പുകളിൽ, മോർഗൗസ് എന്ന് വിളിക്കുന്ന വേർപിരിഞ്ഞ അർദ്ധസഹോദരിയുമായുള്ള ആർതറിന്റെ യാദൃശ്ചികമായ അഗമ്യഗമനത്തിന്റെ സന്തതിയായി മോർഡ്രെഡ് മാറുന്നു..
ലോത്തിനെ വിവാഹം കഴിച്ച അവർ നൈറ്റ്സ് ഓഫ് ദി റൌണ്ട് ടേബിൾ ഗവെയ്ൻ, അഗ്രവൈൻ, ഗാരെത്ത്, ഗഹേരിസ് എന്നിവരുടെ അമ്മ കൂടിയാണ്.
മലോറിയുടെ സമാഹാരം ഉൾപ്പെടെയുള്ള ചില പ്രണയങ്ങളിൽ, അവരിൽ അവസാനത്തെയാൾ അവളെ കൊലപ്പെടുത്തുന്നു.
മധ്യകാല സാഹിത്യം കഥാപാത്രത്തിൻ്റെ ചരിത്രവും പതിപ്പുകളും
12-ാം നൂറ്റാണ്ടിൻ്റെ തുടക്കത്തിൽ ജെഫ്രി ഓഫ് മോൺമൗത്തിൻ്റെ നോർമൻ-വെൽഷ് ക്രോണിക്കിൾ ഹിസ്റ്റോറിയ റെഗം ബ്രിട്ടാനിയയിലെ  അനുബന്ധ കഥാപാത്രത്തിന് അന്ന  എന്നാണ് പേര് നൽകിയിരിക്കുന്നത്.
ഉതർ പെൻഡ്രാഗണിൻ്റെയും ഭാര്യ ഇഗ്രെയ്ൻ്റെയും ഏക മകളായി അന്നയെ ഇതിൽ ചിത്രീകരിക്കപ്പെടുന്നു.
അങ്ങനെ ആർതറിൻ്റെ പൂർണ (ഇളയ) സഹോദരിയായ അവർ  ലോട്ട് രാജാവിൻ്റെ ഭാര്യയും സഹോദരങ്ങളായ ഗവെയ്ൻ, മോർഡ്രെഡ് എന്നിവരുടെ അമ്മയുമാണ്.
എന്നാൽ ജെഫ്രി അവളെക്കുറിച്ച് വളരെ കുറച്ച് മാത്രമേ പറയുന്നുള്ളൂ.
ഇത് പിന്നീട് ഡി ഒർതു വാലുവാനി നെപ്പോട്ടിസ് അർതുരി എന്ന പ്രണയകഥയിൽ വിശദീകരിക്കപ്പെട്ടു.
കൗമാരപ്രായക്കാരനായ ലോത്ത് ഉതറിൻ്റെ കൊട്ടാരത്തിൽ രാജകീയ ബന്ദിയായിരിക്കുമ്പോൾ അവളുടെ ഭൃത്യനായി സേവനമനുഷ്ഠിക്കുന്ന അവസരത്തിൽ ചെറുപ്പക്കാരിയായ അന്നയുമായി പരസ്പര പ്രണയത്തിലായത് എങ്ങനെയെന്ന് ഇതിൽ പറയുന്നു.
ലയാമോൻ്റെ ഇംഗ്ലീഷ് കവിത ബ്രൂട്ടിൽ, അന്നയ്ക്കും ലോട്ടിനും ആകെ ഏഴ് കുട്ടികളുണ്ടെന്ന് പറയപ്പെടുന്നു.
(മെർലിൻ പ്രവാചകന്റെ പുസ്തകത്തിൽ) അങ്ങനെയായാലും മൊർഡ്രെഡ് ഗവയ്ൻ്റെ ഏക സഹോദരനാണെന്ന് പറയപ്പെടുന്നു.
വേസിൻ്റെ നോർമൻ ക്രോണിക്കിൾ റോമൻ ഡി ബ്രൂട്ടിൽ അവളെ സ്‌കോട്ട്‌ലൻഡ് രാജ്ഞി എന്നും ഗവെയ്ൻ്റെ അമ്മ എന്നും വിളിക്കുന്നു.
എന്നാൽ മോർഡ്രെഡുമായുള്ള അവളുടെ ബന്ധത്തെക്കുറിച്ചോ ഗവെയിൻ്റെ ബന്ധത്തെക്കുറിച്ചോ പരാമർശിക്കുന്നില്ല (ആർതറിൻ്റെ അനന്തരവൻ എന്ന് മാത്രം വിവരിച്ചിരിക്കുന്നു).
14-ആം നൂറ്റാണ്ടിലെ ജോൺ ഫോർഡൂണിൻ്റെ  സ്കോട്ടിഷ് ക്രോണിക്കിൾ ക്രോണിക്ക ജെൻ്റിസ് സ്കോട്ടോറം അനുസരിച്ച്, അന്നയും അന്നയുടെയും ലോട്ടിൻ്റെ മകൻ മോർഡ്രെഡും തത്ഫലമായി സിംഹാസനത്തിൻ്റെ ശരിയായ അവകാശികളായിരുന്നു.
കാരണം ആർതർ ഉതറിൻ്റെ കേവലം തെമ്മാടി പുത്രനായിരുന്നു.
പിൽക്കാല സ്കോട്ടിഷ് ക്രോണിക്കിൾ പുരാവൃത്തങ്ങളിലും രചനയിലെ മുഖ്യഘടകം ഇതുതന്നെയാണ്.
ഹെക്ടർ ബോയ്‌സിൻ്റെ ഹിസ്റ്റോറിയ ജെൻ്റിസ് സ്കോട്ടോറത്തിൽ സന്ദർഭത്തിൽ പിക്റ്റ്സുകളുടെ രാജാവായ ലോത്തിൻ്റെ ഭാര്യ,  ഉതറിൻ്റെ ശരിയായ അവകാശിയായി ചിത്രീകരിക്കപ്പെടുന്ന ആർതറിൻ്റെ അമ്മായി (സഹോദരി അല്ല) അന്നയെ പിന്നീട് ക്രിസ്റ്റീന എന്ന് വിളിക്കുന്നു.
ഗവയ്ൻ്റെ വെൽഷ് മുൻഗാമിയായ ഗ്വാൾച്‌മി എപി ഗ്വയറിൻ്റെ രക്ഷിതാവ് (പിന്നീടുള്ള വെൽഷ് ആർതൂറിയൻ സാഹിത്യത്തിൽ, ഗവെയ്ൻ തദ്ദേശീയ യോദ്ധാവ് ഗ്വാൾച്മിയാണെന്ന്  കണക്കാക്കപ്പെടുന്നു) ഒരു ഗ്വയർ ആണെന്ന് കരുതുന്നു.
ആദ്യകാലത്തെ വെൽഷ് ആർതൂറിയൻ കഥയിൽ (ജെഫ്രിയുടേതിന് മുമ്പുള്ളതാണെന്ന് കണക്കാക്കപ്പെടുന്നു).
വെൽഷ് കഥ കുൽവ്ച്ച്  ആന്റ് ഓൾവെനിൽ, ഗ്വയറിൻ്റെ (ഫാബ് ഗ്വയാർ) പുത്രനായ ഗ്വാൾച്ച്മയിക്ക് ഗ്വയറിൻ്റെ മകൻ ഗ്വൽഹാഫെഡ് എന്നൊരു സഹോദരനെയും നൽകുന്നു.
ഗ്വയാർ ("ഗോർ" അല്ലെങ്കിൽ "ചോർന്ന രക്തം/രക്തച്ചൊരിച്ചിൽ" എന്നർത്ഥം)വെൽഷ് ത്രയങ്ങളിലെ മാനദണ്ഡം പോലെ ഗ്വാൾച്ച്മെയ്യുടെ പിതാവിന്റെ പേരല്ല, മറിച്ച് അദ്ദേഹത്തിന്റെ അമ്മയുടെ പേരായിരിക്കാനാണ് സാധ്യത.
മാത്ത് ഫാബ് മാത്തോൺവി, ഗ്വിഡിയൻ ഫാബ് ഡോൺ എന്നിവയിലെന്നപോലെ  , മാട്രോണിമുകൾ വെയിൽസിൽ ഉപയോഗിച്ചിരുന്നു.
കൂടാതെ ആദ്യകാല അയർലൻഡിലും ഇത് വളരെ സാധാരണമായിരുന്നു.
ബോണഡ് വൈ സെയിന്റ് എന്ന ഹാഗിയോഗ്രാഫിക് വംശാവലിയുടെ ഒരു പതിപ്പിൽ ഗ്വായാർ ഒരു സ്ത്രീയായി നാമകരണം ചെയ്യപ്പെട്ടിട്ടുണ്ട്, ഇത് അവളെ അമ്ലാവ് വ്ലെഡിഗിന്റെ മകളായും, അങ്ങനെ വീണ്ടും ആർതറിന്റെ സഹോദരിക്ക് പകരം അമ്മായിയായും തിരിച്ചറിയുന്നു.
പതിനാലാം നൂറ്റാണ്ടിലെ ആർതറിന്റെ ജനനം എന്ന പൂർത്തീകരിക്കാത്ത ഭാഗത്തിൽ ജെഫ്രി ഹീയെ ഗ്വാൾച്ച്‌മെയുടെ അമ്മയായി അന്നയ്ക്ക് പകരം വയ്ക്കുന്നു.